Aa wenn da Artikl hier in am mittlboarischn Dialekt gschrim is, werd vom Basisdialekt hear a leechroanischa Dialekt gredt. De Sproch is oiso hauptsächle siidboarisch mit am deitlichn alemannischen Eifluß wos ma bsundas bei de Wordendungen auf -n heart. As Word Haxn waar zObammagau ebbs zwischn HaxeHaxö oda Haxa schneim is schneiba und as Word Drepfal ebbs zwisch Trepfle und Trepflö. De -r am Wordend wearn meistns no ois -r ausgsprocha wias aa bei vui siidboarische Dialekte gmocht werd. Vui vo de junga Leit ham owa scho eanan Dialekt aufgem und ren wenn na mehra middlboarisch. A guads Hearbeispui vom Dialekt zObaammagau ko ma do auf youtube ohearn. 